kardosdrur/scandi-wiki huggingface dataset:
Bloktvinger

En Bloktvinge eller stokpresse anvendes til finering af større flader, eller til fremstilling af møbelplader, fortrinsvis af møbelsnedkere.

Bloktvingen består af en svær ramme af træ eller jern, forsynet med et antal spindler (normalt vist 4 eller 5) af træ eller jern. Er bloktvingen af jern kan spindlerne forskydes sideværts, og ofte kan den ene sidevange vippes ud for at lette ilægningen af emnerne.

Arbejdsgang 
Arbejdsgangen er følgende: Et antal bloktvinger stilles side om side med passende afstand. I bunden lægges en trætulade, og i fald der anvendes snedkerlim (varmelim), evt en opvarmet zinktulade. Derefter lægges opvarmede tulader mellem hvert lag, sluttende med en trætulade. Oven på det hele en spændklods i tvingens længderetning, og der spændes til et jævnt tryk er opnået.

Historie 
I dag er vistnok de fleste bloktvinger blevet afløst af hydrauliske varmepresser, eller i det mindste af egentlige finerpresser – på de mindre værksteder.

Kilde 
 http://www.baskholm.dk/haandbog/haandbog.htm 

Værktøj med holdefunktion
César Luis Menotti

César Luis Menotti (født 5. november 1938 i Rosario, Argentina) er en tidligere argentinsk fodboldspiller og senere træner, der mellem 1974 og 1983 var træner for Argentinas landshold, som han også selv spillede for som aktiv. Han førte holdet til guldet ved VM i 1978 på hjemmebane.

Menotti spillede som aktiv mellem 1960 og 1969 og var blandt andet tilknyttet Rosario Central, Racing Club og Boca Juniors. Hans position på banen var som angriber. Han repræsenterede desuden det argentinske landshold.

Som træner er Menotti bedst kendt for sin periode som argentinsk landstræner mellem 1974 og 1983. Her førte han holdet til sin første VM-titel nogensinde, ved VM i 1978 på hjemmebane, efter finalesejr på 3-1 over Holland. Han stod også i spidsen for holdet ved VM i 1982.

Udover jobbet som argentinsk landstræner har Menotti desuden trænet adskillige klubhold i både Sydamerika og Europa, blandt andet FC Barcelona, Atlético Madrid, Boca Juniors, River Plate og Sampdoria.

Referencer 

Fodboldspillere fra Argentina
Fodboldspillere fra Rosario Central
Fodboldspillere fra Racing Club de Avellaneda
Fodboldspillere fra Boca Juniors
Fodboldtrænere fra Argentina
Fodboldtrænere fra FC Barcelona
Fodboldtrænere fra Atlético Madrid
Personer fra Rosario
Fodboldtrænere fra Club Atlético River Plate
Trænere for Argentinas fodboldlandshold
Trænere for Mexicos fodboldlandshold
Fodboldtrænere fra Club Atlético Boca Juniors
Juan López Fontana

Juan López Fontana (15. marts 1908 – 4. oktober 1983) var en uruguayansk fodboldtræner, der var træner for det uruguayanske landshold, der vandt guld ved VM i 1950 i Brasilien. Han trænede landsholdet i tre omgange (1946-1949, 1949-1955 og 1957-1959), og stod også i spidsen for Montevideo-klubben Peñarol og Ecuadors landshold.

Referencer 

Fodboldtrænere fra Uruguay
Verdensmestre i fodbold
Personer fra Montevideo
Herman Österlund

Herman Österlund (3. maj 1873 i Arup, Högseröd Sogn ved Löberöd – 28. september 1964 i Löberöd) var en svensk maler, uddannet på Kungliga Akademien för de fria konsterna og på vidtstrakte rejser. Han har malet stemningsfulde landskaber, særlig fra Skåne, Kullaberg m.v., og figurbilleder.

I Malmö Museum ses Solnedgang og Skovinteriør, i Konviktoriet i Lund Falsterbo Kirke. På den baltiske udstilling i Malmö 1914 sås bl.a. det store og smukke Stupberget.

Han er begravet på Högseröd Kirkegård.

Referencer 
 

Malere fra Sverige
Dimerkaptoravsyre

Dimerkaptoravsyre (DMSA) er et stof med formlen HO2CCH(SH)CH(SH)CO2H. Stoffet bruges til behandling af tungmetalforgiftning og anvendes som et alternativ til EDTA-behandling.

Reference 

Carboxylsyrer
Tulade

En Tulade er en plade af træ eller zink, der i opvarmet stand lægges under, mellem og ovenpå flader der skal fineres i en presse eller i bloktvinger.

For at tuladen ikke skal hænge i fineren lægges papir imellem den og emnet, og den opvarmede plade indsmøres evt. med fedtstof. Skal buede flader fineres bruges enten formede massive tulader eller ribbeskabeloner, udskårne brædder forsynet med tætliggende lameller. Bræddernes afstand skal være ca. 10 cm. Lamellerne kan enten sømmes på, eller -hvad der er billigere i længden – lægges løst i skabelonen, der i så fald blot er samlet med nogle lister.

Historie 
Før det blev almindeligt at finere i en hydraulisk presse var det et dramatisk arbejde at få tullader og emner placeret rigtigt i bloktvingerne.

Anden funktion 
Violinbyggere og dermed ligestillede bruger zulage i form af klodser, men til andet formål.

Eksterne henvisninger 
 http://www.baskholm.dk/haandbog/haandbog.htm
 R.A. Salaman: Dictionary of Woodworking tools, London 1989, 

Træværktøj
Limpotte

En limpotte er en beholder, oftest af jern, hvori snedkerlim opvarmes. Limpotten består af en ydre, vandfyldt beholder (varmelim tåler ikke at komme over kogepunktet) og en indre, emaljeret potte, hvori den opløste lim ligger. Den ydre vandfyldte gryde holder endvidere limen varm nogen tid efter, at den er taget af limovnen. Den indre potte er emaljeret, da varmelim heller ikke tåler at komme i forbindelse med jern. Af den grund har der tidligere været fremstillet limpotter af bly eller kobber.

Sådanne er set i Den Gamle By i Århus; den ene fra 1845 er ornamenteret med billeder af værktøj (4121/10286), den anden er fra 1795.

På visse limovne fandtes på siden en vandgryde, hvori kunne sættes limpotte(r). En sådan gryde kaldes limkoger.

Andre udformninger 

Moderne limpotter kan være elektrisk opvarmede eller varmes af en spritflamme.

Kilder 
 Limpotte 
 R.A. Salaman: Dictionary of woodworking tools, London 1989 

Træværktøj
Beholdere
Tinghallen

Tinghallen Kongres- & Musikhus er det største indendørs kultur- og spillested i Viborg, og et af de største i Danmark.

Historie 
Tinghallen åbnede i februar 1969. En del af pengene til at opføre Tinghallen, skaffede lokale ildsjæle gennem aktietegning blandt lokale virksomheder og borgere. Erhvervsmanden og lokalpolitikeren Axel Brøndum var en af initiativtageren og Tinghallens første bestyrelsesformand, da byens borgere stadigvæk var delte i deres støtte til det nyopførte byggeri. Mange var glade for at byen havde fået et stort sted til musik, sport og messer, mens en lige så stor del af borgerne var uenige med byrådet i Viborg Kommune, da de besluttede at kommunen skulle dække et eventuelt driftsunderskud.

I 1989 fik Tinghallen nyt køkken, så kapaciteten kom op på 1000 spisende gæster. Der kom nye foyer og restaurant i 1993, og et nyt scenetårn blev opført i 2004.

I starten af 2018 begyndte man en stor ombygning og udvidelse af alle faciliteter og området omkring Tinghallen. Den samlede pris for hele projektet løber op i en kvart milliard og Comvent Arena som er en del af Tinghallen får plads til 2200 siddende eller 3700 stående gæster. Derudover får spillestedet Paletten plads til 500 gæster. En del af projektet omfatter også opførelsen af et 12 etager højt hotel, en transparent overdækket gangbro og en foyer. Det hele forventes at være færdig i sommeren 2021.

Ved Kommunal- og regionsvalget 2013 var Tinghallen landets største valgsted, da 22.364 vælgere havde mulighed for at sætte sit kryds der.

Bowlinghallen Viborg 
I kælderen under Tinghallen er Bowlinghallen Viborg placeret. Her er 14 fuldautomatiske bowlingbaner, bar og café. Udover udlejning af banerne på timebasis, blev Bowlinghallen i februar 2011 benyttet af 6 bowlingklubber, hvor topklubben BK Viborg er den mest prominente.

Placering 
Stedet er placeret lige overfor Viborg Stadionhal og Viborg Stadion, samt er nabo til biografen Fotorama og Viborg Politistation.

Referencer

Litteratur

Eksterne henvisninger 

Tinghallens officielle hjemmeside på tinghallen.dk.
Bowlinghallen Viborgs officielle hjemmeside på bowlinghallenviborg.dk.

Spillesteder i Danmark
Etableret i 1969
Bygninger, konstruktioner og anlæg i Viborg
Kultur i Viborg
Kaleidoscope (band)

Kaleidoscope (oprindeligt The Kaleidoscope) var et amerikansk band, der var aktivt i årene 1966 til 1970. Bandet spillede en blanding af psykedelisk rock og folkrock. De nåede at udgive 4 musikalbumpå pladeselskabet Epic Records. Bandets hovedfigur var guitaristen David Lindley.

Bandet blev kortvarigt gendannet i 1976 og senere igen i 1990-91. David Lindley deltog dog ikke fuldt ud i gendannelsen i 1976, og havde ikke noget at gøre med bandet ved gendannelsen i 1990-91.

Kaleidoscope medvirker på soundtracket til Michelangelo Antonioni's film Zabriskie Point fra 1970 (numrene "Brother Mary" og "Mickey's Tune").

Oprindelige medlemmer 
Kaleidoscopes oprindelige medlemmer var
David Lindley
Solomon Feldthouse
Chris Darrow
Chester Crill (også kendt som Max Budda, Max Buda, Fenrus Epp, Templeton Parcely)
John Vidican

Discografi 
 Side Trips (1967)
 A Beacon from Mars (1968)
 Incredible! Kaleidoscope (1969)
 Bernice (1970)
 When Scopes Collide (1976)
 Bacon from Mars (1983) (opsamling)
 Rampe, Rampe (1983) (opsamling)
 Egyptian Candy (A Collection) (1990) (opsamling)
 Greetings From Kartoonistan... (We Ain't Dead Yet) (1991)
 Beacon From Mars & Other Psychedelic Side Trips (2004) (opsamling)
 Pulsating Dreams (2004) (opsamling)

Eksterne links 
 pulsatingdream.com Kaleidoscope fan site 

Rockgrupper fra USA
Kaleidoscope

Kaleidoscope kan have følgende betydninger:
 Kalejdoskop – Et rør med spejle, legetøj.
 Kaleidoscope (band) – Et amerikansk folkrock/syrerock orkester fra slutningen af 1960'erne
 Kaleidoscope (film) – En film fra 1996
 Kaleidoscope (1999 album) – Et album af Kelis fra 1999
 Kaleidoscope (2009 album) – Et album af Tiësto fra 2009
Bowlinghallen Viborg

Bowlinghallen Viborg er en bowlinghal beliggende i kælderen under Tinghallen på Tingvej 2 i Viborg. Bowlinghallen har 14 baner og et cafeteria. Den er hjemsted for flere klubber, men er også åben for privatpersoner.

Historie

Før 1969 
Tidligere eksisterede der i Viborg en keglebane under Borger- og Håndværkerforeningens bygning på Domkirkepladsen. Denne bane forsvandt i 1947, da bygningen blev revet ned. I 1960’erne opstod der i Danmark øget interesse for bowling, der har visse paralleller til kegling, uden at det dog er samme sport. Som et resultat blev der startet flere bowlinghaller rundt om i Danmark, og i 1968 fremkom der i Viborg planer om at starte en bowlinghal sammen med den nye Tinghal på Tingvej.

1969-nu 
I 1969 åbnede Tinghallen som musik-, kongres- og kulturhus. Ca. en måned senere, i marts 1969, åbnede bowlinghallen i kælderen under Tinghallen under navnet Royal Bowling. I begyndelsen var der otte baner, og der var gjort plads til at udvide til 14 baner. Bowlinghallen var den ottende bowlinghal i Danmark efter, at der siden 1962 var startet bowlinghaller i Storkøbenhavn, Aalborg, Frederikssund, Aarhus og Herning. I 1974 blev navnet ændret til Viborg Bowling Center og i 1982 til Bowlinghallen Viborg. Endelig i 1993 blev hallen udvidet til de oprindeligt planlagte 14 baner.

Samme år blev der startet yderligere en bowlinghal i Viborg, da Bowl ’n’ Fun åbnede på Gyldenrisvej. Senere flyttede Bowl ’n’ Fun til Tingvej og blev dermed genbo til Bowlinghallen Viborg. De to bowlinghallers koncept er dog forskelligt. Bowlinghallen Viborg er hjemsted for en række klubber og er åben for privatpersoner, imens Bowl ’n’ Fun udelukkende er målrettet privatpersoner.

Klubber 
De følgende klubber har hjemmebane i Bowlinghallen Viborg:
 BK Viborg
 Jum Jum 76
 ST Viborg
 Viborg Firmaidræt
 Klub 84, pensionistklub
 Ældre-Sagen

Kilder 
 Bowlinghallenviborg.dk.
 ”Det lysner i Viborg”, Bowleren – Officielt organ for Jydsk Bowling Union, nr. 11, november 1968, s. 8-9. Læs her.
 Jørgensen, Johannes: ”Den selvejende institution Bowlinghallen Viborg”, Bowleren.dk. Detaljeret gennemgang af hallens historie.
 ”Ny bowlinghal i Viborg”, Bowleren – Officielt organ for Jydsk Bowling Union, nr. 3, marts 1968, s. 5. Læs her.

Bowling
Viborg
Sport i Viborg
Idrætshaller i Danmark
En Vinternat

En vinternat er en norsk stumfilm fra 1917. Den regnes som gået tabt.

Handling
Wollert Berg finder et omstrejfende par som stjæler hos naboen. Berg bliver mistænkt og dømt. Men detektiven Saksen giver ikke op, før den skyldige bliver dømt.

Medvirkende 
Oscar Gustafson - Wollert Berg 
Helen Storm - Betty Berg, hans hustru 
Moltke Garmann - Nils Ludvik 
Bergliot Jønsson - Svart-Anne 
Kaare Knudsen - Per Grunk, gnier 
Turid Hetland - Hans søster 
Olav Sverenius - Saksen, detektiv 
Botten Soot - Lodgeværtinden 
Robert Sperati - Hendes mand 
Adolf Aanesen

Eksterne henvisninger 
 

Stumfilm fra Norge
Norske film fra 1917
Film i sort-hvid
Kriminalfilm fra Norge
Lena Nyman

Anna Lena Elisabet Nyman (23. maj 1944 – 4. februar 2011), kendt som Lena Nyman, var en svensk skuespiller, der var engageret på flere stockholmske teater som Dramaten og indspillede en række film.

Biografi 
Lena Nyman voksede op på Kungsholmen i Stockholm og kom allerede som seksårig på teaterskole for børn.

Hun spillede et meget bredt repertoire allerede som barneskuespiller og debuterede på film som 11-årig i dramaet Farligt löfte. Da hun kom på Dramatens Elevskole, havde hun haft adskillige roller på teateret og på film. Efter endt elevskole fik hun en lang række roller på teater, heriblandt Polly i Laser og pjalter (1969), Hedvig i Vildanden (1972) og titelrollen i Medea (1986).

I 1973 overraskede hun publikum, da hun præsenterede sig som revyskuespiller i Hasse og Tages Glaset i öret på Berns. Dette blev startskuddet til et længerevarende samarbejde med Hasse og Tage, og Nyman medvirkede i flere af parrets film, blandt andet Slip fangerne løs - det er forår! og Picassos eventyr.

Hendes spændvidde som skuespiller ses også af hendes filmroller, idet hun ud over de humoristiske roller hos Hasse og Tage forinden var blevet kendt for sin hovedrolle i Vilgot Sjömans meget eksplicit erotiske film Jeg er nysgerrig og efterfølgeren Jeg er stadig nysgerrig For disse film modtog hun en Guldbagge i 1968. Ydermere havde hun en af hovedrollerne i Ingmar Bergmans Høstsonaten. Af senere roller kan nævnes Lovis, Ronja Røverdatters mor i filmen af samme navn (1986).

Nyman var også flittigt brugt i svenske tv-produktioner med blandt andet hovedroller i Lysistrate og Drottning Kristina (begge fra 1981). I de senere år viste hun sig endvidere som visesanger, blandt andet i samarbejde med trubaduren Rune Andersson, som hun en kort periode var gift med.

I 2004 modtog Lena Nyman medaljen Litteris et Artibus, og i 2006 fik hun O'Neill-stipendiet.

Hun døde efter en længere kamp med KOL og Guillain-Barrés syndrom.

Filmografi 
 Farligt löfte (1955)
 Luffaren och Rasmus (1955)
 Musik om bord (1958)
 491 (1964)
 Jeg er nysgerrig (1967)
 Jeg er stadig nysgerrig (1968)
 Fadern (1969)
 Slip fangerne løs - det er forår! (1975)
 Den hvide væg (1975)
 Høstsonaten (1978)
 Picassos eventyr (1978)
 Min älskade (1979)
 Skrald (1981)
 Den enfoldige morder (1982)
 Græsenkemænd (1982)
 Mig og damerne (1983)
 P & B (1983)
 Ronja Røverdatter (1984)
 Ærter og knurhår (1986)
 Herrekoret Hekla (1993)
 Sånt är livet (1996)
 Puder (2001)

Noter

Eksterne henvisninger 

 
 Nekrolog, Svenska Dagbladet, 2011-02-04 

Skuespillere fra Sverige
Ole Lysholt

Ole Lysholt (født 13. november 1953) er en tidligere dansk sprinterløber, som løb for Kastrup Tårnby Atletik. Han vandt tre individuele danske mesterskaber.

Danske mesterskaber 
  1981  100 meter 10,94
  1980  100 meter 10,92
  1979  100 meter 11,15
  1978  100 meter 10,93
  1976  100 meter 11,01
  1976  200 meter 22,12
  1973  100 meter 10,8
  1973  200 meter 22,0

Personlige rekorder
 100 meter: 10,6 1973
 200 meter: 21,6 1973

Eksterne henvisninger 
 DAF i tal – Ole Lysholt
 Statletik.dk – Profil Ole Lysholt

Sprintere fra Danmark
Atleter fra Kastrup Tårnby Atletik
WWE Legends of WrestleMania

WWE Legends of WrestleMania er et wrestlingspil som blev udviklet af Yuke's og Jakks Pacific og udgivet af THQ til Xbox 360 og PlayStation 3 i 2009.

Roster
Spillet består af 38 legender fra både 80'erne og 90'erne. Derudover kan wrestlerne fra WWE SmackDown vs. Raw 2009 importeres, så man i alt får 83 wrestlere. 

Andre the Giant
Animal
Arn Anderson
Bam Bam Bigelow
Big Bossman
Big John Studd
Bret Hart
British Bulldog
Brutus Beefcake
Dusty Rhodes
Greg Valentine
Jim Duggan
Hawk
Honky Tonk Man
Hulk Hogan
Hunter Hearst Helmsly
Jake Roberts
Jim Neidhart
Jimmy Snuka
Junk Yard Dog
Kamala
King Kong Bundy
KoKo B. Ware
Micheal P.S. Hayes
Mr.Perfect
Nikolai Volkoff
Rick Rude
Ric Flair
Roddy Piper
Sgt. Slaughter
Shawn Micheals 
Stone Cold Steve Austin 
Ted Dibiase
The Iron Sheik
The Rock
Ultimate Warrior
Undertaker
Yokuzuna
PlayStation 3-spil
Lodsens datter (film fra 1918)

Lodsens datter er en norsk film fra 1918 som regnes som gået tabt.

Filmen fortæller historien om en maler som træffer datteren til en lods som tager hende med til byen og lever livet sammen med hende, indtil han træffer en rig dame og gifter sig med hende. Den foragtede pige rejser så hjem alene og ulykkelig.

Eksterne henvisninger 
 

Norske film fra 1918
Sort-hvide film fra Norge
Dramafilm fra Norge
Stumfilm fra Norge
Thomas Grønnemark

Thomas Grønnemark (født 12. december 1975) er en alsidig dansk sportsmand, der i dag arbejder som professionel indkasttræner i fodbold samt som foredragsholder. Som sportsmand har Grønnemark dyrket atletik, fodbold og bobslædekørsel.

Som atletikudøver var Grønnemark sprinter. Han vandt fire individuelle danske mesterskaber og var i seks år på det danske atletiklandshold. Senere dyrkede han bobslædekørsel og var i fire år bremser på det danske landshold. Desuden har han været aktiv fodboldspiller igennem 18 år.

Grønnemark startede firmaet "THROW-IN" i 2004 og arbejder i dag som professionel indkasttræner i fodbold. Han har trænet flere spillere i danske klubber som AC Horsens (Mikkel_Mena_Qvist) Viborg FF og FC Midtjylland. Rygtet om hans indsats i de danske klubber fik i august 2018 Liverpool FC til at ansætte Grønnemark på deltid som indkasttræner.

18. juni 2010 satte han uofficiel verdensrekord i indkast med et kast på 51,8 meter.

Karriere

Aktiv sportskarriere 
 Atletik
Som ung dyrkede Grønnemark atletik, især sprint, og han stillede op for AGF (-1998), Aarhus 1900 (1998-2000) og derefter i Skive AM. Udover medaljer til de danske mesterskaber vandt han også europamesterskabet i 4 x 400 meter stafetløb i Paris sammen med sine holdkammerater fra Aarhus 1900.

Han har vundet følgende medaljer ved DM i atletik:
  2001  200 meter 21,90   
  2001  200 meter inde  21,81  
  2001  400 meter inde  49,23  
  2001  60 meter inde  7,03    
  2000  100 meter 10,83    
  1999  200 meter 21,82  
  1999  100 meter 11,16  
  1999  200 meter inde  22,06  
  1998  200 meter 21,55  
  1998  400 meter 48,35  
  1998  100 meter 11,10  
  1998  60 meter inde 7,01

Bobslæde 
Thomas Grønnemark var gennem fire år bremser på det danske landshold i bobslæde.

Holdet klarede det internationale krav til OL 2006, men blev ikke udtaget af Danmarks Idræts-Forbund.

Efter sportskarrieren 

Indkasttræner

Thomas Grønnemark har altid været god til indkast i fodbold, og han startede firmaet "Throw-in" i 2004. I dag arbejder han som professionel indkasttræner i fodbold i Danmark og udlandet.

Den 18. juni 2010 satte han en officiel Guinnes World Record i indkast med et kast på 51,33 meter. Inden da havde han haft verdensrekordforsøg i Parken (landskampen Danmark – Spanien) og på det Olympiske Stadion i Berlin.

I fodboldsæsonen 2018/2019 er Thomas Grønnemark indkasttræner for holdene FC Midtjylland og AC Horsens

Foredragsholder

Han arbejder desuden som foredragsholder med emnerne "Arbejdsglæde", "Motivation" og "Doven Energi". Han har også udgivet bogen Doven energi

Referencer

Eksterne henvisninger 
 Officel hjemmeside som foredragsholder
 Officel hjemmeside for indkasttræning

Sprintere fra Danmark
Atleter fra AGF
Atleter fra Aarhus 1900
Atleter fra Skive AM
Verdensrekordindehavere
Fodboldtrænere fra Danmark
Bobslædeførere fra Danmark
Fuckin' Perfect

{{Infoboks single 
| titel          = Fuckin' Perfect
| kunstner       = Pink 
| fra album      = Greatest Hits... So Far
| A-side         = 
| B-side         = 
| udgivet        = 14. december 2010<ref name="apple1">
Fuckin' Perfect er anden single fra den amerikanske sangerinde, Pinks opsamlingsalbum, Greatest Hits... So Far!!! . Sangen er skrevet af Pink selv, samt Max Martin og Shellback, der også har produceret nummeret.

Sangen følger i fodsporene på "Raise Your Glass," i henhold til lyrikken og temaerne, at opfordre folk til at acceptere hinanden for hver persons sande indentitet. Pink har sagt at hovedinspirationen til dette nummer, er hendes mand Carey Hart. Sangens musikvideo, der er instrueret af samarbejdspartneren gemmen lang tid, Dave Meyers, leverer et kontroversielt budskab mod cutting og selvmord.

"Fuckin' Perfect" har indtil videre toppet som nummer to på Billboard Hot 100, hvilket gør den til Pinks tolvte top-ti single i  USA. Sangen blev et top-ti-hit i Australien og New Zealand og har været inde omkring top 40 i Belgien-Flandern, Canada, Irland, Holland og Storbritannien.

Spor 
 Digital download
 "Fuckin' Perfect" – 3:33
 "Whataya Want From Me" – 3:46
 "Perfect" – 3:33

 Tyske CD single 
 "Fuckin' Perfect"
 "Whataya Want From Me"

Hitlister og certifikationer

Hitlister

Årslister

Certifikationer

Referencer 

Singler fra 2010
Singler fra 2011
Pink sange
Bondefangeri i Vaterland

Bondefangeri i Vaterland er en norsk stumfilm fra 1911, som regnes som gået tabt.

Filmens indhold blev beskrevet som gadepiger og lasaroner i Vaterland.

Medvirkende 

 Chr. Nobel - Kåltyven
 Signe Danning - Den hvide Rose (en gadepige)
 Pehr Qværnstrøm - Bonden
 Hans Ingi Hedemark - Ola Snippen
 Emmy Worm-Müller - Agurka (en gadepige)
 Mathea Tønder - Bondens kone

Eksterne henvisninger 
 

Norske film fra 1911
Film i sort-hvid
Stumfilm fra Norge
Dramafilm fra Norge
Kortfilm fra Norge
Bowlingklubben Viborg

Bowlingklubben Viborg (BK Viborg) er en bowlingklub fra Viborg, med hjemsted i Bowlinghallen Viborg.

I 1992 vandt klubben det første danske mesterskab, da man vandt mesterskaberne for hold. BK Viborg har siden 1992 i alt vundet det danske holdmesterskab 5 gange og vundet sølvmedaljer 10 gange.

Resultater

DM for hold 
Danmarksmesterskaberne for hold:
  1992, 1993, 1994, 2000, 2005.
  1995, 1997, 1998, 2001, 2002, 2004, 2006, 2007, 2008, 2009.

DM for damer 
Danmarksmesterskaberne for damer:
  1993 – Trine Simonsen
  1994 – Trine Simonsen
  2008 – Mai Ginge
  2005 – Mai Ginge
  2007 – Mai Ginge
  2008 – Mai Ginge
  2009 – Trine Daugbjerg Simonsen

Pokalturneringen (5-mands) 
Landspokalturneringen for 5-mandshold:
  1993, 1995, 1996, 1997, 2000, 2001, 2002, 2006, 2007, 2008.
  2004.

Eksterne henvisninger 
 Bowlingklubben BK Viborgs officielle hjemmeside på bkviborg.dk.
 Resultater gennem tiden  på Danmarks Bowling Forbunds hjemmeside.

Viborg
Sport i Viborg
Alt for Norge

Alt for Norge har flere betydninger:

 Alt for Norge (valgsprog) er det norske monarkis valgsprog siden 1905
 Alt for Norge (avis), norsk modstandsavis fra 1944 – 1945, udgivet af NKP
 Alt for Norge (film), norsk stumfilm fra 1912
 Alt for Norge (tv-serie fra 2005), norsk dokumentarserie på TV 2 Norge
 Alt for Norge (tv-serie fra 2010) En norsk realityserie på TV Norge
Jacek Zerzut

Jacek Zerzut (født 1968 i Polen) er en tidligere dansk atlet, som var medlem af Aalborg FF, Fredensborg AK og Helsingør IF. Han vandt to individuele danske mesterskaber begge på kort hæk 1991 og er i dag landstræner i sprint/hæk.

Zerzut som er fra Polen fik dansk indfødsret 2002 er far og træner til May Zerzut i Københavns IF.

Danske mesterskaber 
  1991  60 meter hæk 
  1991  110 meter hæk

Eksterne henvisninger 
 DAF i tal – Jacek Zerzut III
 Statletik.dk – Profil Jacek Zerzut

Hækkeløbere fra Danmark
Atleter fra Aalborg FF
Atleter fra Fredensborg AK
Atleter fra Københavns IF